بسم الله الرحمن الرحيم. السلام عليكم ورحمة الله وبركاته. انا وسام الحداد وانت تشاهد سلسلة تهذيب التدريب في هذه الحلقة ساسلط الضوء على واحدة من المغالطات الكبرى المنتشرة في عالم التدريب. بحكم ما درسته في مجال الارشاد النفسي والعلاج المعرفي السلوكي وبعض
والمدارس النفسية في علم النفس لا يوجد دورة تدريبية يوم او يومين او ساعة او ساعتين او شخص يخرج على عنده مشكلة رهاب اجتماعي او اضطراب نفسي معين على مسرح ويعالج خلال نصف ساعة ومن ثم خلاص ينتهي هو عولج
وهذا نراه كثيرا ونسمع من اشخاص اه انا شفيت انا عولجت بعد يعني يؤخذ الفيدباك بعد الجلسة التدريبية مباشرة ما قصة هذه الدورات؟ وهل فعليا يمكن ان يعالج انسان عنده رهاب اجتماعي او عنده اي نوع من انواع الرهاب او اي مشكلة نفسية خلال
دورة تدريبية فيها عشرة عشرين تلاتين خمسين شخص مية شخص. احيانا بيكون المسرح فيه تلاتمية شخص وبحكي لك مين عنده مشكلة يطلعوا اعالجكم اللي بخاف من الحياة اللي بخاف من الافاعي. تعال
حتى اعالجكم من خلال مجموعة من التقنيات العامة التي تمارس خلال الدورة التدريبية. هل هذا ممكن هل يمكن ان تعالج هذه الاضطرابات في دورات تدريبية؟ هذا ما ساحاور فيه ضيفي الدكتور يوسف مسلم في مركز كلمة فهيا
بنا اليه. استنوا دقيقة قبل ان نذهب الى الدكتور يوسف مسلم. بخبركم انه هذه الحلقة على ثلاث اجزاء فحاولوا انكم تشوفوا الحلقة كاملة باجزائها الثلاثة لانها طويلة اضطرينا انه احنا نحطها على تلات اجزاء. وكل جزء حاولنا ان يكون له عنوان او نتحدث فيه عن واحدة من الجوانب التي تخص عنوان
هذه الحلقة هيا بنا. طيب اهلا وسهلا مرة اخرى انا في ضيافة اه اخونا دكتور يوسف مسلم في مركز كلمة واللي اتم انا وهو ان شاء الله تعالى الحديث حول الجزئية اللي قدمنا في هذه الحلقة من تهذيب التدريب
اه ما علاقة العلاج النفسي بالتدريب؟ وهل تصلح الدورات التدريبية لتقدم علاجا نفسيا؟ يعني هل يمكن لشخص عنده فعليا رهاب اجتماعي المشخص عنده عنده اشكال اه اه رهاب مرضي ان يعالج بدورة تدريبية بسيطة. قديش نسبة اه نجاح هذا؟ وهل له اثر سلبي؟ وهل يمكن ان يؤذي الناس ولا لا؟ هذا ان شاء الله تعالى ما سنتحدث
عنه مع الدكتور يوسف مسلم. دكتور يوسف طبعا هو متخصص في العلاج النفسي. ويميزه انه هو ايضا في قطاع التدريب. فهو عنده خبرة في مجال تدريب وفي مجال العلاج النفسي في ان واحد وبالتالي هو ان شاء الله راح يفيدنا كتير في هذا الموضوع. اهلا وسهلا بك دكتور يوسف. اهلا بك
حياكم الله اهلا وسهلا بداية بسم الله الرحمن الرحيم. اه واتقدم لك بجزيل الشكر والامتنان حقيقة لهذا المسعى الطيب من سنوات ونحن ننتظر من يقلع الخزان ويطرح هذا الموضوع بشكل واضح
وخصوصا انه اه لسنوات الناس تأثرت بسوق التدريب بشكل كثير كبير. لدرجة انه الناس حتى العاميين الان بيستخدموا بعض المصطلحات الدارجة في سوق التدريب في حياتهم اليومية وهذا معناه اجتماعيا انه قديش اصبحت هاي المفاهيم متمكنة من الناس
فمع هاي المفاهيم تقف عدد من المغالطات الكبيرة لاجل ذلك اكرر شكري لك ونسأل الله انك توفق اللهم امين في هذا الامر والمساء اللهم امين. طيب السؤال الجوهري اللي بدنا نحاول نجيب عنه في هذه في هذه الحلقة وهذا اللقاء
هو اه مع ضرب الامثلة بالذات مثلا الاكثر انتشارا للرواب الاجتماعي اه بعض انواع الرهاب والخوف التي تعالج على المسارح او تعالج في دورات تدريبية هل فعليا يمكن للدورة التدريبية ان تعالج شخصا عنده اشكال مرضي او مشكلة مرضية نفسية
ليه؟ نعم اذا كان نعم وليه لا اذا كان لا وما هو الاثار سواء الايجابية او السلبية لذهاب شخص عنده فعليا مرض ليحضر دورة تدريبية يدعي اصحابها انهم يقدمون العلاج. ومثل ما بتعرف انت اليوم الناس تلعب على العاطفة. صحيح. فمن الاشياء التي تزعج الناس وتقلق حياتهم انه يكون عندهم قلق يكون عندهم وسواس. يكون
عندهم اه رهاب مثلا اجتماعي هو بده يخلصوا من هذا الموضوع باي طريقة فبشوف اعلان دورة تدريبية تلات ايام تسع ساعات اطنعشر ساعة اه بنخلصك من الرهاب الاجتماعي تعال احضر ايش يعمل لما يشوف هذا هذا الاعلان؟ وكيف يمكن ان يقيم الموضوع ويفهمه بطريقة علمية
اه مشان هيك انا زي ما قلت لك ممتن جدا لهذا المسعى لانه حتى لو يعني انا كنت بعاني من مشكلة وما عندي علم فيها وما عندي خبرة وشفت اعلان جذاب بصورته وطريقته كذا وجوه
بحكي لي بدي اخلصك من مشكلتك بدي اسعى للتخلص من مشكلتي. كمقدمة مهمة احنا بنعرف انه الله عز وجل امتن على العباد بثلاث نعم. وهي نعم كثيرة بس المحاور الناعم خلينا نقول
وهي نعمة الصحة ونعمة الامن ونعمة الكفاية او النعم التي تدخل ضمن هذه الدائرة او هذه الدوائر الثلاثة ضمن هذه الدوائر الثلاث نجد انه اصحاب سوق التدريب توجهوا للناس بحاجتهم انه يحقق الصحة اعلى سواء نفسية او جسدية
يحقق الامن في حياتهم. فحتى لو كانوا امنين باوطانهم بس قال لك السلام الداخلي وان تحقق السلام الداخلي في نفسك وتحقق ذلك لاولادك بالعيشة السعيدة وكده والكفاية سواء بالمال او بالشهرة. بتقدر تحقق كفاياتك اللي بتلزمك
وبالتالي هذا اول باب زي ما حكينا هو بيدخل من خلاله من يدعي انه التدريب سيقدم لك هذه الامور الثلاث او في هذه الدوائر الثلاث ما تريد ظهور اول مخالفة. المخالفة رقم واحد انه هل فعليا يوجد هذا الشخص الموسوعي
عالي المهارة عالكفاءة عن القدرة اللي ممكن يقدر يحكي بهذا المثلث بهذي الدوائر الثلاث. ويقدم للناس كل شيء نعرف انه الطبيب طبيب متخصص في اختصاص معين اذا ادعى غير هيك بنيجي نقول لهم بس يا اخي مش اختصاصك
فكيف يدعون انه هذا يعالج كل شيء؟ فهذا اول امر ننظر له من ناحية سوق التدريب. نعم. الامر الثاني اللي هو ادعاء موضوع العلاج وشبهه بشكل بسيط ورايح بعدين اسوق ليش انا بعطي هذا التشبيه
لو كان في شخص سقط عن الدرج فلوي كاحله. راح الدكتور فالدكتور عالج ايده تمام؟ وقال له خلص يلا الله معك. طب رجلي اللي ملوية. بقول لا ما هو ما منا احنا نوجعك لانها بتوجعك اصلا
تخلينا احنا نشتغل عالايد اللي ما بتوجعك فهو عدا عن انه ما عالج المكان عطل عضو. اه. ناشط او عضو اخر كيف بيعملوا هذا الكلام هذا بينعمل بافتراضات مسبقة. يعني
اي اختصاص طبي قائم على محاور بيجيك المراجع بدك تشخص المشكلة مع تشخيص المشكلة بدك علميا بخلفيتك العلمية بقراءاتك انت دارس تشريح ودارس انا في الاختصاص الطبي نعم. ودارس اه الناحية الفسيولوجية ودارس علم الامراض. بناء على هذه القواعد الموجودة في ذهنك. تقرر ما هي المشكلة
بناء على ذلك يكون البرنامج العلاجي فهذه النقطة الثانية هدول الناس ما عندهم الخلفية العلاجية او معرفة حول الجسم او النفس حقيقية. في برنامج فهو مش برنامج نموذج نفسه يتكرر تمام زي هالغرفة من اربع زوايا بقول لك انت يعني لازم تكون اول شي ما تفكر بطريقة
سلبية لانه العقل الباطن تمام؟ بياخد الافكار السلبية. الارادة وانت لازم يكون عندك ارادة وبالتالي تجذب لنفسك كل شيء. اه اه آآ موضوع انه انت بدك تكون واعي تماما لحياتك وتتحمل مسؤولية افعالك موضوع الارادة
تمام؟ وايضا اه لما بيتطابقوا لموضوع الربط وما ربطوا هذا اللي حنطرق له لاحقا في موضوع العلاج بالتعرض وبعض الاساليب اللي بيدعوا انه هي اساليب علاجية نعم. فبالتالي اذا احنا ما عنا عملية تشخيص. اذا الجزئية الاولى المشكلة الاولى انه احنا معنا تشخيص. معنا تشخيص. وفكرة انه انا يكون عندي شوية خوف. هذولا يعني انا عندي رهاب. صحيح. وانه انا
شوي والله بتدايق لما بقعد مع الناس هذا يعني انه عندي مشكلة نفسية في كتير التوتر احيانا قد يكون توتر طبيعي. صحيح. القلق قد يكون قلق طبيعي. الى اخره من الاشياء الطبيعية
غياب التشخيص سيؤدي قطعا انه انا ما عندي تشخيص واضح لهذا الشخص وبالتالي ما عندي اليات واضحة اتعامل معها ما عدا الشخص اللي هو اصلا ما شخصته. صحيح. كان مش عارف ماله وايش ماله. وبالتالي قاعدة التشخيص الاولى انه اول على اخر مشاكلنا بسبب تفكيرنا السلبي
نستطيع ان نتخلص منها انه ما نفكر بشكل سلبي. نستحضر بارادتنا اللي بدنا اياه. بنتوجه بنجذب اللي بدنا اياه. اي قاعدة تشخيص اللي هم بيشتغلوا عليها. العامة علاج اصبحت كانها كمان. لانه بناء على ذلك يعالج
وبالتالي المخالفة هنا طب مين حكى لك انه هذا النموذج فعليا نموذج تشخيصي للمشكلات هل فعليا انت هيك بتشخص المشكلات؟ طب اعطيني دليل علمي انه هذا نموذج تشخيصي للمشكلات. انا موافق اعطيني دليل علمي. دراسة علمية ابحاث كذا. تمام؟ فيفتقروا للدعم
العلمي في ذلك. طب شو بيخلي الناس تصدق هذا الكلام الجو الذي يثار حول المدرب الدكتور العلامة. تمام؟ وبعض الكلام وبعض الايحاءات بالكلام ومأول ودولي وبعض قصص النجاح اللي فيها مغالطات كبيرة اللي هي مغالطات يعني تغيير تركيزك انه
في فلان قدر يحقق مليون فبالتالي مجرد ما حط بباله كان عنده ارادة. طب شو دخل يحقق مليون بانه يشفى من السرطان واضح؟ فبالتالي هون في مغامرة كبيرة بيعملوها لكن هاي المغامرة عالاغلب بتنجح مع الناس. اللي هم ما عندهم علم وخبرة
في موضوع الاضطرابات بعاني من مشكلة بده يتعالج منها هل احيانا بينجح ذلك الكلام؟ نعم بينجح مع عدد من الناس بنسبة خمسطعش بالمية عموما الناس اللي اصلا هاي الامور مش مشكلة بالنسبة لها. وهذول الخمسطعش في المية
في الاعلانات و شو بطلعوا بحكوا انا صار معي وانا نجحت وانا كزا وانا وبغيبوا الخمسة وتمانين في المية اللي هم يمكن تضرروا مش مش استفادوا. بالزبط. وبالتالي هو كانه بالظبط
احنا يعني الان سبحان الذي لا اله الا هو ما زلنا ما طلعنا من موضوع جائحة كورونا فحتى للناس الاسوياء اللي بحضروا يوهمك انه اذا انت بتكح عندك كورونا. فاذا انت خايف شوي عندك رهاب
اذا انت شوي دقيق عندك وسواس فهذا الانسان لما تيجي وتقول له هدول الخمسطعش بالمية انه عندك مشكلة وشف وهينا عالجناها فبفكر حاله عن جد انه كاين عنده مشكلة وتعالج
البحث الحقيقي اللي بده يصير فعليا في الناس اللي بالاخر براجعوا المراكز والعيادات النفسية المتخصصة لما احنا بنشوف الناس اللي بيجوا من وراء هذه التدريبات. فتجد انه لما راح واقنعه انه عندك مشكلة مجرد انك ما تفكر بطريقة سلبية
وهذي بارادتك وتجذب الى نفسك ما تستطيع. وما نجح في ذلك اصبح الموضوع يزيد احباطا بل وانتقادا لنفسه وبيخفض حتى تقديره لنفسه. اذا هم هدول الناس كلهم قادرين يعملوا وانا مش قادر اعمل. اذا
كلفية او مشكلتي فعليا مشكلة عصية وما لها حل لما شخص بيعاني من مشكلة وبيجي شخص غير متخصص بوهموه انه انا فاهم مشكلتك وبتقدر تعمل هيك وما بلاقي حل للمشكلة
انت ضيعت عليه فرص العلاج الصحيح يعني تخيل يجي شخص بيعاني من السرطان ويقول لك انا ما بدي اخد اي علاجات تمام؟ اه زي زي ما عمل يعني عدد عفكرة من من من انصارهم
رفضوا العلاجات وراحوا لعلاجات من علاجاتهم منها الميكروبيوتك والاشياء. تمام؟ وماتوا في السرطان. هم وبزمن قياسي تمام لانه يعني للاسف حتى احنا بنقول الطباخ السم ما بدوقه. لكن هم سمومهم لانها مفاهيم احيانا حتى هم تتمكن منهم. وعالشاشات حتجد كثير من الناس
اللي بلشوا يحكوا في هذا الكلام والان كثير بعدوا تمام عن الخط وتطرفوا حتى في فهم للامور وانقلبوا وانتكسوا. حتى في حياتهم الشخصية حتى في ناحية هيد شريعتهم فهذا امر مهم. فلما يحكي لك هذا علاج للرهاب طيب على اي اساس انت شخصت؟
تمام؟ وعلى اي اساس الان تدعي انه هاي الطريقة طريقة علاجية. طب خلينا اول شي اول شي اذا عنا مشكلة التشخيص. في الدورات التدريبية ومع هذه الاعداد الكبيرة ما في شي
وشخصك تطلع تحكي كلمتين اه ازا انت عندك او اشوفك كيف بتحكي. كيف بتحكي بشوف مهاراتك. بشوف ايش عندك مشكلة في المهارات. عندك مشكلة توزيع النزر. عندك مشكلة في الصوت. في
حركة في كذا في ترتيب المحتوى كان جانب مهاري من جانب علاجي. صحيح. بس انا من خلال الكلمتين اللي بدك احكيهم دول لو شخصك التشخيص في محكات تشخيصية في علم كامل يتحدث عنها
هذا الامر. طب هذه المشكلة الاولى التشخيص. طب الان المشكلة الثانية اللي هي ايش بيعملوا عشان يعالجوا. الطرح العلاجي. نعم. هلأ الطرح العلاجي تخيل انه احنا عنا مدرب بالجيم كثير خبير في الرياضة
وبقدر يساعدك تمام كيف تنمي كتلة العضلات. نعم. خبرته تمام واحد انكسرت رجله بده يشتغل عالرجل المكسورة بنفس الطريقة وهي مكسورة لانه قال لك انا بما انه العضلات اذا صارت قوية وتقوت العضلات حتدعم العضم
فحتى لو العضم مكسور انا بدي اقوي العضل. شو حيعمل بالشخص؟ حيسبب له اعاقة اكبر. صحيح. تمام؟ لانه هادا الشخص الان بحاجة لعلاج ويمر في فترة علاجية لما تتشافى رجله ويتعافى
بعد فترة بتعمل شوية تأهيل للعضل وحتى التأهيل اللي حتعمله للعضل حيكون تأهيل من نقطة الف لانه العضلة هاي كسلت لفترة من الزمن فبطل عندها التحمل زي اول. نعم. هم اذا كان هو هذا ناجح في الخطابة فزي مدرب شاطر
تمام؟ في الخطابة زي اللي بالجيم فاذا اشتغل على انه الموضوع بقدر يساعدني بالخطابة ممكن. بس اذا اشتغل لانه في كسر في الرجل وبقول لك هاي الطريقة حتساعدك هو بيعمل عليك ضغط
على مكان اوجاعك وكسورك حيسبب لك مشكلة اكبر والتهابات اكبر. ممتاز بمعنى اعطيني بمعنى بجوز تجيب عن تفضل بمعنى انه لو انا كنت موجود بشركة واتخذت قرار اداري لادارة العلاقة بين الموظفين. نعم. ونجح كثير بين الموظفين
لاي درجة باجي بفترض انه هذا القانون بدي انقله لبيتي واطبقه بين اولادي ما بزبط طبعا هذا شيء وهذا شيء. حتى لو كان بيزبط بجزئيات بس هذا مصمم لناحية ادارية. يعني يتواصلوا عبر الايميل
تمام؟ اذا صار مشكلة في اجتماع ونحلها. بعض الامور ممكن تزبط. بعت لي مرتي ايميل اليوم طابخت لك تخيل بالله. تمام ليش؟ لانه والله قرار الاداري جاب نتيجة فهذا هذا النقل تمام الغير واضح احيانا
شو مشكلته؟ او ليش الناس بتصدقه لانه طريقة تقييم الناس احيانا للامور ما بيكون عندهم الخلفية او الفلتر اللي يفلتر الامور لاجل ذلك. مين مثلا ببعد عنهم؟ اللي بروح للعلاج النفسي او بقرأ جيدا في العلاج النفسي. فبقول لك يا عمي اللي بحكوا هدول الجماعة تخريف. هلأ بفيد انك انت تاخد مهارات اشياء مهارية
لكن بعد هيك بالعلاج ما اله علاقة. وما بزبط للعلاج. لانه هاد زي حدا بحكي لك خد هالكيبورد واطبع. وانت اصلا مش حافظ الاحرف مم قل هن هن هن قد يكون هو جزء من العلاج لكن وفق
خطة واضحة من متخصص. يعني بجوز جزء متخصص يحكي له روح الان انت في مرحلة روح احضر هذه الدورة. بدي اياك تمارس الخطابة. نعم. في مرحلة ما بناء على وجهة نظر متخصص. صحيح. فهي قد يكون جزء من العلاج لكن ما بينفع اليوم نفس هذا المدرب اللي هو غير متخصص اللي هو
غير متخصص تقصد في العلاج النفسي قد يكون رائع في الخطابة. والناس عم تطلع من تحت ايده يعني ممتازين. صحيح. لكن اللي عنده مشكلة لا يصح ان يعالج هنا دون ان يراجع ناس عندهم تخصص حتى يحكوا له متى بتيجي هاي المرحلة اليوم الحدا اللي عنده كسر كما ذكرت عجبني كتير المثال في مرحلة راح تيجي
علاج فيزيائي لكن الان انت بحاجة انك تتجبر انه تكون رجلك تمام بعدين ممكن احكي لك روح سجل في الجيم والعب تمارين خفيفة. عشان العضل واو بعد الكسل اللي صابه. لانه وعندك مشكلة كانه عماله ينكأ الجرح
بالعكس هو عماله بتسبب لك من مشكلة شو المشكلة؟ انه حيشعرك باهم مشكلة بتصير عند مراجعينا لعجز. مم فينتاب الشخص العجز. العجز مش بس انه هو عاجز. وانه مشكلته حتى ما الها حل. يا اخي انا حاولت وهذا بنسمعه بديش احكي لك كل يوم عالاقل
مرتين بالاسبوع يعني تمام؟ بيجيك شخص من ورا هذي الامور يا خي انا والله حاولت كثير بس قالوا لي وهاي اخر محاولة لالي. طب ليش اخر محاولة الك ورحت عند كذا وخدت الدورة الفلانية
ففي نوع من الجهل لا تلوم الناس عليه لا تلوم الناس عليه لانه مش كل الناس جايين من نفس الخلفيات ونفس هاد. بس هذا اللي عماله بيتصيد الناس بهذه الطريقة
تمام؟ اكيد مع المدة صار يعرف انه هاي مش طريقة علاجية لانه هو اللي بعرف النتائج وعارف انه في خمسطعش في المية عارف انه في في جزء كبير من الناس
ما عم بيحصل هذا التحسين او او فعليا هذا هذا الاكتساب الحقيقي للمهارة. صحيح. صحيح. وبالذات انه هدول عم بيشوفوا الخمسطعش في المية فالعجز هاد عم بيعزز اكثر. لما عم نشوف غيري عم بينجحني لا بالظبط
وبالتالي هذا اللي بخلي الناس تبلش تعاني اكثر. فقلنا اذا كان في قضايا نجاح في ذلك فهو لسببين. ممكن تكون المشكلة بطريقة او درجة بسيطة بده زي الدفشة الصغيرة مشان يتشجع. فهذا بيزبط معهم. تمام؟
لانه حيحكي لك حدا لا يا عمي والله في خمسطعش بالمية من الناس بيزبطوا هاي دراسات. صحيح خمسطعش بالمية لانه في ناس بدهم الدفشة الصغيرة وفي ناس اللي توهم المشكلة. مم. لانه
انا واياك قبل سنين لو بدنا نوقف هاي الوقفة ونحكي قدام الناس حنكون مرتبكين بس الاعتياد عالموضوع وكزا كسر هادا الحاجز اذا فيها الربكة وفيها التردد الطبيعي عنا. فهو اوهمه لانك مش عارف تخطب بالناس
تمام؟ كان عندك مشكلة تعالجت. او يعني مثال اخر زي اللي بتجيب حية اثناء التدريب وبتصير تخلي الناس تعال والمس الحية وكذا وشف انت كسرت في الحاجز طب هو حقيقة لما يكون خمسين متدرب موجودين. كم واحد عنده خوف من الافاعي؟ ليش افترضنا انه هاي الطريقة لاثبات صحة ما ما تقولي. تمام؟
من ناحية انه هاي طريقة علاجية او في عندك طرق علاجية. تمام؟ فالمس الحية. طيب ماشي. لمسنا الحية. طب محنا عنا خوف طبيعي من الافاعي. ممكن حدث اثنين عندهم خوف زيادة بس هو ما يحصل هناك طريقة لاقناع الناس انه شوف فلان لمس الحي وفلان لمس الحي وشوف كسر الحاجز بزمن قياسي
هو عنده سلعة بده يبيعك اياها. ايش هي سلعته؟ انه انا بقدم لك بقدم لك وانا بدي ابعد عن كلمة خدمة هي مش خدمة لانه في العلاج والعلاجات النفسية احنا بنحكي خدمات. هم بقدموا مبيعات. مم. هي مبيعات هي طريقة مبيعات. انا بقدم لك دورة
او استشارة هي كطريقة المبيعات. فبدها تكون مبهرة بالاعلان. واحط دال الضرورية هاي قبل كل تدريب والخبير الدولي العالمي الكوني تماما المجرات عشان يعزز احيانا الفراغ اللي موجود يعبي. هو يعني مجرد المسميات هاي لا
تدل الا على شيء واحد انه شخص يتقصد كيف يجعل الناس تأتي اليه وهذا الامر آآ انا اعذرني مش فقط في في في موضوع التدريب. احيانا في بعض يعني خلينا نحكي الجدد في اختصاص العلاج. تمام؟ ممكن يرتكب نفس الاخطاء
اه. نعم. لانه ما عنده المهارة والدربة اللازمة بحيث انه يستخدم ادوات العلاج بطريقتها. وهذا بجيب على السؤال اللي حضرتك سألته موضوع طيب مثلا زي التعرض والمواجهة في حالات الرهاب
ما يحصل في التدريب في جو التدريب انه بيحكي لك انه التعرض بكون للحظة والتدريب لازم يكون لواحد وعشرين يوم حتى تحقق ذلك. وهاي مخالفة علاجية كبيرة لانه زي ما حكينا غير انه ما في تشخيص وغير انه افترض انه في نموذج واحد هو اللي بفسر كل شيء وعلى طريقته وبتعالج كل شيء
هو افترض انه شوية جهد لازم انت تضع حالك فيه. تمام؟ مع استمرارية قصيرة حتحقق لك العلاج. وهذا غير صحيح في العلاج لانه احنا لما نفصل يعني البرنامج العلاجي اذا جاز التعبير ومستخدم كلمة تفصيل. هي حقيقية لانها هي حسب كل شخص. نعم. ذكر انثى
كم عمره من ما تبعاني؟ جذر المشكلة في في تاريخ وراثي ممكن يكون اه اه تاريخ اسري وجانب وراثي ممكن يلعب دور ناخد هاي كلها بطلع برنامج علاجي. بالزبط. طب هادا كيف كيف وهادا وهاي
يعني الاشخاص اللي بيدربوا اليوم او الاشخاص اللي رايحين يتدربوا كيف يمكن ان يحقق هذا في دورة تدريبية فيها عشرين ولا تلاتين ولا اربعين شخص. صحيح. ان يكون لكل شخص فيهم الائتمان الخاص فيه والمتابعة الخاصة فيه
تتبع ايش ايش اللي زبط معه اللي ما زبط معه التكنيكات تغييرها العمل عليها. هذا هذا لا يمكن ان يحقق في دورة تدريبية. عدد الناس الموجودين فيها كبير ووقتها صحيح محدود. فبالتالي يعني الدورات التدريبية غير مصممة للعلاج. وهاي برضه بنحكي هذا البرنامج مخصص او هذه الحلقات هذه سلسلة مخصصة بشكل اساسي
للمدربين بالذات المنصفين واللي بخافوا الله سبحانه وتعالى فيما يقدمون في شخص مش عارف انه هو عم بيرتكب خطأ هذه فرصة انه انت تهذب التدريب الذي تقدمه وتبلش اه تعدل من طريقة اه تدريبك تقدم مهارات انت فعليا يمكنك ان تقدم مهارات وان تعزز
عند الناس ان تساعد الناس في الجانب المهاري. في في جوانب معينة مع بعض الاشكالات حتى في هذا الجانب احيانا المبالغة في احيانا ممكن يكون ضار. لكن بالنهاية يمكن كذلك لكن
جزئية العلاج ما تقربوا عليها يا جماعة بالتدريب لا يمكن ان تعالج مشاكل نفسية حقيقية لانه اه متل ما ذكر الدكتور فعليا تحتاج الى قالب ونموذج لكل شخص مفصل تفصيل. طيب